Hal Roach anses for at være hovedmanden bag dannelsen af Gøg og Gokke. Det var ham der bragte parret sammen, og det var i hans studier de arbejdede de næste mere end tyve år.<ref>McCabe 1987, p. 98.</ref> Ifølge [[Charley Rogers]], som i årevis arbejdede tæt sammen med de tre, ville det ikke være blevet til noget, hvis ikke Laurel, Hardy og Roach var mødtes det rigtige sted på det rigtige tidspunkt.<ref>McCabe 1987, p. 100.</ref> Den første rigtige Gøg og Gokke-film var ''[[Putting Pants on Philip]]''<ref>Gehring 1990, p. 62.</ref> fra december 1927.<ref>Gehring 1990, p. 263</ref> I filmen spiller Laurel en ung skotte ved navn Philip, som lige er ankommet til USA. Han bærer kilt og oplever af samme grund en del uheld. Hardy spiller hans onkel, som prøver at få ham til at bære bukser.<ref>Mitchell 2010, p. 229.</ref> I 1927 medvirkede parret også i ''[[The Battle of the Century]]'', en klassisk kortfilm, som gennem en årrække blev anset for at være gået tabt, men som nu er fundet igen, og hvori medvirker over 3.000 lagkager.<ref name="NYT-20150708">{{cite news |last=Barry |first=Dan |title=Comedy’s Sweet Weapon: The Cream Pie |url=https://www.nytimes.com/2015/07/12/movies/comedys-sweet-weapon-the-cream-pie.html |date=8. juli 2015 |work=[[New York Times]] |accessdate=8. juli 2015 }}</ref>
Humor Grupper